title: 2013/297/UE: Decizia Consiliului din 13 mai 2013 privind încheierea Acordului între Uniunea Europeană și Ucraina de modificare a Acordului între Comunitatea Europeană și Ucraina privind facilitarea eliberării vizelor#Acord între Uniunea Europeană și Ucraina de modificare a Acordului între Comunitatea Europeană și Ucraina privind facilitarea eliberării vizelor

text:
               20.6.2013

               RO

               Jurnalul Oficial al Uniunii Europene

               L 168/10

      DECIZIA CONSILIULUI

   din 13 mai 2013
   privind încheierea Acordului între Uniunea Europeană și Ucraina de modificare a Acordului între Comunitatea Europeană și Ucraina privind facilitarea eliberării vizelor
   (2013/297/UE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (6) litera (a),
   având în vedere propunerea Comisiei Europene,
   având în vederea aprobarea Parlamentului European,
   întrucât:

               (1)

               În conformitate cu Decizia 2012/428/UE a Consiliului (1), Acordul între Uniunea Europeană și Ucraina de modificare a Acordului între Comunitatea Europeană și Ucraina privind facilitarea eliberării vizelor (denumit în continuare „acordul”) a fost semnat la 23 iulie 2012, sub rezerva încheierii sale.

               (2)

               Acordul ar trebui aprobat.

               (3)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (2); prin urmare, Regatul Unit nu participă la adoptarea acesteia, nu are obligații în temeiul acesteia și nu face obiectul aplicării sale.

               (4)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (3); prin urmare, Irlanda nu participă la adoptarea acesteia, nu are obligații în temeiul acesteia și nu face obiectul aplicării sale.

               (5)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Acordul între Uniunea Europeană și Ucraina de modificare a Acordului între Comunitatea Europeană și Ucraina privind facilitarea eliberării vizelor se aprobă în numele Uniunii.
   Textul acordului este atașat la prezenta decizie.
   Articolul 2
   Președintele Consiliului desemnează persoana (persoanele) împuternicită (împuternicite) să efectueze, în numele Uniunii, notificarea prevăzută la articolul 2 din acord, pentru a exprima consimțământul Uniunii de a-și asuma obligații în temeiul acordului (4).
   Articolul 3
   Prezenta decizie intră în vigoare la data adoptării.

      Adoptată la Bruxelles, 13 mai 2013.

            Pentru Consiliu

            Președintele

         S. COVENEY

      (1)  JO L 199, 26.7.2012, p. 1.

      (2)  JO L 131, 1.6.2000, p. 43.

      (3)  JO L 64, 7.3.2002, p. 20.

      (4)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.

         ACORD

      între Uniunea Europeană și Ucraina de modificare a Acordului între Comunitatea Europeană și Ucraina privind facilitarea eliberării vizelor
      UNIUNEA EUROPEANĂ,
      pe de o parte, și
      UCRAINA,
      pe de altă parte,
      denumite în continuare „părțile”,
      AVÂND ÎN VEDERE Acordul între Comunitatea Europeană și Ucraina privind facilitarea eliberării vizelor, care a intrat în vigoare la data de 1 ianuarie 2008,
      DORIND să faciliteze în continuare contactele dintre persoane,
      RECUNOSCÂND importanța introducerii regimului de călătorie fără viză pentru cetățenii Ucrainei în timp util, în măsura în care sunt asigurate condițiile pentru o mobilitate bine gestionată și sigură,
      ȚINÂND SEAMA de intrarea în vigoare a Regulamentului (CE) nr. 810/2009 al Parlamentului European și al Consiliului din 13 iulie 2009 privind instituirea unui Cod comunitar de vize (Codul de vize) (1), care prevede, în special, motivarea obligatorie a refuzului de a acorda viză și dreptul solicitanților de a exercita o cale de atac în caz de refuz,
      ȚINÂND SEAMA de Protocolul privind acquis-ul Schengen integrat în cadrul Uniunii Europene și de Protocolul privind poziția Regatului Unit și a Irlandei cu privire la spațiul de libertate, securitate și justiție, anexate la Tratatul privind Uniunea Europeană și la Tratatul privind funcționarea Uniunii Europene, și confirmând că dispozițiile prezentului acord nu se aplică Regatului Unit și Irlandei,
      ȚINÂND SEAMA de Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, și confirmând că dispozițiile prezentului acord nu se aplică Danemarcei,
      AU CONVENIT ASUPRA URMĂTOARELOR:
      Articolul 1
      Acordul între Comunitatea Europeană și Ucraina privind facilitarea eliberării vizelor, denumit în continuare „acordul”, se modifică în conformitate cu dispozițiile prezentului articol:

                  1.

                  În titlu, cuvântul „Comunitatea” se înlocuiește cu „Uniunea”.

                  2.

                  La articolul 1 alineatul (2), se introduce următorul paragraf:
                  „Ucraina poate reintroduce obligația de a deține viză doar pentru cetățenii sau anumite categorii de cetățeni din toate statele membre și nu pentru cetățenii sau anumite categorii de cetățeni din state membre distincte.”

                  3.

                  La articolul 2 alineatul (1), cuvântul „Comunității” se înlocuiește cu „Uniunii Europene” și la articolul 2 alineatul (2), cuvântul „comunitară” se înlocuiește cu „Uniunii Europene”;

                  4.

                  La articolul 3 litera (e), cuvântul „comunitare” se înlocuiește cu „Uniunii Europene”.

                  5.

                  Articolul 4 alineatul (1) se modifică după cum urmează:

                              (a)

                              litera (c) se înlocuiește cu următorul text:

                                          „(c)

                                          pentru conducătorii auto care prestează servicii de transport internațional de mărfuri și pasageri către teritoriile statelor membre, cu vehicule înmatriculate în Ucraina:

                                                      —

                                                      o cerere scrisă din partea asociației naționale a transportatorilor din Ucraina care prestează servicii de transport rutier internațional, în care să se precizeze scopul, durata, destinația (destinațiile) și frecvența călătoriilor;”;

                              (b)

                              litera (e) se înlocuiește cu următorul text:

                                          „(e)

                                          pentru jurnaliști și personalul tehnic care îi însoțește în scop profesional:

                                                      —

                                                      un certificat sau un alt document eliberat de o organizație profesională sau de angajatorul solicitantului, din care să reiasă faptul că persoana în cauză este un jurnalist calificat și în care să se indice că scopul călătoriei este desfășurarea unei activități de natură jurnalistică sau din care să reiasă faptul că persoana în cauză este membru al personalului tehnic care îl însoțește pe jurnalist în scop profesional;”;

                              (c)

                              litera (i) se înlocuiește cu următorul text:

                                          „(i)

                                          pentru participanții la programe oficiale de schimb organizate de orașe înfrățite și de alte entități municipale:

                                                      —

                                                      o invitație scrisă din partea șefilor administrației/primarilor acestor orașe sau a altor entități municipale;”;

                              (d)

                              litera (j) se înlocuiește cu următorul text:

                                          „(j)

                                          pentru rudele apropiate – soț/soție, copii (inclusiv copii adoptați), părinți (inclusiv tutori), bunici și nepoți – care vizitează cetățeni ucraineni aflați în situație de ședere legală pe teritoriul statelor membre sau cetățeni ai Uniunii Europene care au reședința pe teritoriul statului membru ai căror resortisanți sunt:

                                                      —

                                                      o invitație scrisă din partea gazdei;”;

                              (e)

                              litera (m) se înlocuiește cu următorul text:

                                          „(m)

                                          pentru persoanele care călătoresc din motive medicale și pentru persoanele care trebuie să le însoțească:

                                                      —

                                                      un document oficial din partea instituției medicale, care să confirme necesitatea îngrijirii medicale în această instituție și necesitatea de a fi însoțit, precum și dovada mijloacelor financiare suficiente pentru achitarea tratamentului medical;”;

                              (f)

                              se adaugă următoarele litere:

                                          „(n)

                                          pentru reprezentanții organizațiilor societății civile atunci când efectuează călătorii în scopul formării educaționale sau în scopul participării la seminare și conferințe, inclusiv în cadrul programelor de schimb:

                                                      —

                                                      o invitație scrisă din partea organizației-gazdă, o confirmare că persoana în cauză reprezintă organizația societății civile și certificatul de la registrul competent privind înființarea organizației respective, eliberat de o autoritate de stat, în conformitate cu legislația națională;

                                          (o)

                                          pentru membrii profesiilor liberale care participă la expoziții, conferințe, simpozioane, seminare internaționale sau la alte evenimente similare organizate pe teritoriul statelor membre:

                                                      —

                                                      o invitație scrisă din partea organizației-gazdă care să confirme că persoana în cauză participă la eveniment;

                                          (p)

                                          pentru reprezentanții comunităților religioase:

                                                      —

                                                      o invitație scrisă din partea comunității religioase înregistrate în Ucraina, în care să se precizeze scopul, durata și frecvența călătoriilor;

                                          (q)

                                          pentru participanții la programe oficiale de cooperare transfrontalieră ale Uniunii Europene, cum ar fi cele din cadrul Instrumentului european de vecinătate și parteneriat (IEVP):

                                                      —

                                                      o invitație scrisă din partea organizației-gazdă.”

                  6.

                  La articolul 5, alineatele (1)-(3) se înlocuiesc cu următorul text:
                  „(1)   Misiunile diplomatice și posturile consulare ale statelor membre eliberează vize cu intrări multiple cu un termen de valabilitate de cinci ani pentru următoarele categorii de persoane:

                              (a)

                              membrii guvernelor și ai parlamentelor naționale și regionale, membrii Curților Constituționale și membrii Curților Supreme, procurorii naționali și regionali și adjuncții acestora în exercitarea atribuțiilor care le revin, în cazul în care nu sunt exonerați de obligația de a deține viză în temeiul prezentului acord;

                              (b)

                              membrii permanenți ai delegațiilor oficiale care, în urma invitațiilor oficiale adresate Ucrainei, participă în mod regulat la reuniuni, consultări, negocieri sau programe de schimb, precum și la evenimente organizate de organizații interguvernamentale pe teritoriul statelor membre;

                              (c)

                              soții/soțiile și copiii (inclusiv copiii adoptați), care nu depășesc vârsta de 21 de ani sau care sunt în îngrijire, și părinții (inclusiv tutorii) care vizitează cetățeni ucraineni aflați în situație de ședere legală pe teritoriul statelor membre sau cetățeni ai Uniunii Europene care au reședința pe teritoriul statului membru ai căror resortisanți sunt;

                              (d)

                              oamenii de afaceri și reprezentanții organizațiilor de afaceri care călătoresc în mod regulat în statele membre;

                              (e)

                              jurnaliștii și personalul tehnic care îi însoțește în scop profesional.

                        Prin derogare de la primul paragraf, atunci când necesitatea sau intenția de a călători în mod frecvent sau regulat este vădit limitată la o perioadă mai scurtă, termenul de valabilitate al vizei cu intrări multiple este limitat la perioada respectivă, în special atunci când:

                              —

                              în cazul persoanelor menționate la litera (a), durata funcției deținute;

                              —

                              în cazul persoanele menționate la litera (b), durata statutului de membru permanent al unei delegații oficiale;

                              —

                              în cazul persoanelor menționate la litera (c), perioada de valabilitate a autorizației de ședere legală a cetățenilor ucraineni aflați în situație de ședere legală în Uniunea Europeană;

                              —

                              în cazul persoanelor menționate la litera (d), durata statutului de reprezentant al organizației de afaceri sau durata contractului de muncă;

                              —

                              în cazul persoanelor menționate la litera (e), durata contractului de muncă

                        este mai mică de cinci ani.
                  (2)   Misiunile diplomatice și posturile consulare ale statelor membre eliberează vize cu intrări multiple cu un termen de valabilitate de un an pentru următoarele categorii de persoane, cu condiția ca pe parcursul anului precedent acestea să fi obținut cel puțin o viză și să o fi utilizat în conformitate cu legislația statului vizitat privind intrarea și șederea:

                              (a)

                              conducătorii auto care prestează servicii de transport internațional de mărfuri și pasageri către teritoriile statelor membre, cu vehicule înregistrate în Ucraina;

                              (b)

                              membri ai echipajului trenului, precum și ai echipajului responsabil de vagoanele frigorifice și de locomotivele trenurilor internaționale, care călătoresc pe teritoriile statelor membre;

                              (c)

                              persoanele care participă la activități științifice, culturale și artistice, inclusiv programe de schimb între universități și alte tipuri de programe de schimb, care călătoresc în mod regulat în statele membre;

                              (d)

                              participanții la manifestări sportive internaționale și persoanele care îi însoțesc în scop profesional;

                              (e)

                              participanții la programe oficiale de schimb organizate de orașe înfrățite și de alte entități municipale;

                              (f)

                              reprezentanții organizațiilor societății civile care călătoresc în mod regulat în statele membre în scopul formării educaționale sau în scopul participării la seminare și conferințe, inclusiv în cadrul programelor de schimb;

                              (g)

                              pentru participanții la programe oficiale de cooperare transfrontalieră ale Uniunii Europene, cum ar fi cele din cadrul Instrumentului european de vecinătate și parteneriat (IEVP);

                              (h)

                              studenții instituțiilor universitare și postuniversitare care efectuează în mod regulat călătorii de studii sau de formare educațională, inclusiv în cadrul programelor de schimb;

                              (i)

                              reprezentanții comunităților religioase;

                              (j)

                              membrii profesiilor liberale care participă la expoziții, conferințe, simpozioane, seminare internaționale sau la alte evenimente similare organizate pe teritoriul statelor membre;

                              (k)

                              persoanele care trebuie să călătorească în mod regulat din motive medicale și persoanele care trebuie să le însoțească.

                        Prin derogare de la primul paragraf, atunci când necesitatea sau intenția de a călători în mod frecvent sau regulat este vădit limitată la o perioadă mai scurtă, termenul de valabilitate al vizei cu intrări multiple este limitat la perioada respectivă.
                  (3)   Misiunile diplomatice și posturile consulare ale statelor membre eliberează vize cu intrări multiple cu un termen de valabilitate de cel puțin doi ani și de cel mult cinci ani pentru categoriile de persoane menționate la alineatul (2) din prezentul articol, cu condiția ca în ultimii doi ani acestea să fi utilizat vizele cu intrări multiple de un an în conformitate cu legislația statului vizitat privind intrarea și șederea, cu excepția cazului în care necesitatea sau intenția de a călători în mod frecvent sau regulat este vădit limitată la o perioadă mai scurtă, situație în care termenul de valabilitate al vizei cu intrări multiple este limitat la perioada respectivă.”

                  7.

                  Articolul 6 se modifică după cum urmează:

                              (a)

                              alineatul (3) se înlocuiește cu următorul text:
                              „(3)   Statele membre percep o taxă de 70 EUR pentru procesarea vizelor în cazurile în care, pe baza distanței dintre locul de reședință al solicitantului și locul în care a fost depusă cererea, solicitantul a cerut să se ia o decizie cu privire la cerere în termen de trei zile de la depunerea acesteia și consulatul a acceptat să ia o decizie în termen de trei zile.”;

                              (b)

                              la alineatul (4),

                                          (i)

                                          cuvintele introductive se înlocuiesc cu următorul text:
                                          „(4)   Fără a aduce atingere alineatului (5), sunt scutite de plata taxelor pentru procesarea cererilor de viză următoarele categorii de persoane:”;

                                          (ii)

                                          la litera (a) se adaugă următoarele cuvinte:
                                          „sau cetățenii Uniunii Europene care au reședința pe teritoriul statului membru ai căror resortisanți sunt”;

                                          (iii)

                                          la litera (i) se adaugă următoarele cuvinte:
                                          „și alte entități municipale”;

                                          (iv)

                                          la litera (j) se adaugă următoarele cuvinte:
                                          „și personalul tehnic care îi însoțește în scop profesional”;

                                          (v)

                                          se adaugă următoarele litere:

                                                      „(o)

                                                      reprezentanții comunităților religioase;

                                                      (p)

                                                      membrii profesiilor liberale care participă la expoziții, conferințe, simpozioane, seminare internaționale sau la alte evenimente similare organizate pe teritoriul statelor membre;

                                                      (q)

                                                      participanții în vârstă de cel mult 25 de ani la seminare, conferințe, evenimente sportive, culturale sau educaționale, organizate de organizații nonprofit;

                                                      (r)

                                                      reprezentanții organizațiilor societății civile care efectuează călătorii în scopul formării educaționale sau în scopul participării la seminare și conferințe, inclusiv în cadrul programelor de schimb;

                                                      (s)

                                                      participanții la programele oficiale de cooperare transfrontalieră ale Uniunii Europene, cum ar fi cele din cadrul Instrumentului european de vecinătate și parteneriat (IEVP).”;

                                          (vi)

                                          se adaugă următorul paragraf:
                                          „Primul paragraf se aplică, de asemenea, atunci când scopul călătoriei este tranzitul.”;

                              (c)

                              se adaugă următorul alineat:
                              „(5)   Dacă un stat membru cooperează cu un prestator extern de servicii în vederea eliberării vizelor, prestatorul extern de servicii poate percepe o taxă pentru servicii. Această taxă este proporțională cu costurile suportate de prestatorul extern de servicii în îndeplinirea sarcinilor sale și nu depășește 30 EUR. Statele membre mențin posibilitatea, pentru toți solicitanții, de a-și depune cererile direct la consulatele lor. În cazul în care solicitanții sunt obligați să obțină o programare pentru depunerea unei cereri, programarea se face, de regulă, într-un termen de două săptămâni de la data solicitării acesteia.”

                  8.

                  Articolul 10 se modifică după cum urmează:

                              (a)

                              titlul se înlocuiește cu următorul text:

                                 „Pașapoartele diplomatice și de serviciu”;

                              (b)

                              la alineatul (2), care se renumerotează, devenind alineatul (3), cuvintele „la alineatul (1)” se înlocuiesc cu cuvintele „la alineatele (1) și (2)”;

                              (c)

                              se introduce un nou alineat (2), după cum urmează:
                              „(2)   Cetățenii ucraineni care sunt titulari de pașapoarte de serviciu biometrice valabile pot intra, ieși și tranzita fără viză teritoriile statelor membre.”

                  9.

                  Articolul 12 alineatul (1) se modifică după cum urmează:

                              (a)

                              în prima teză, cuvântul „Comunității” se înlocuiește cu „Uniunii”;

                              (b)

                              în a doua teză, cuvântul „Comunitatea” se înlocuiește cu „Uniunea Europeană”, iar cuvintele „Comisia Comunităților Europene ” se înlocuiesc cu „Comisia Europeană.”

                  10.

                  Articolul 13 se modifică după cum urmează:

                              (a)

                              paragraful existent se numerotează ca alineatul (1);

                              (b)

                              se adaugă următorul alineat:
                              „(2)   Dispozițiile acordurilor sau ale înțelegerilor bilaterale dintre diferitele state membre și Ucraina, încheiate înainte de intrarea în vigoare a prezentului acord, care prevăd exonerarea titularilor de pașapoarte de serviciu nebiometrice de obligația de a deține viză, se aplică în continuare fără a aduce atingere dreptului statelor membre în cauză sau al Ucrainei de a denunța sau de a suspenda aceste acorduri sau înțelegeri bilaterale.”

            Articolul 2
      Prezentul acord se ratifică sau se aprobă de către părți în conformitate cu procedurile corespunzătoare ale acestora și intră în vigoare în prima zi a celei de a doua luni care urmează datei la care ultima parte notifică cealaltă parte cu privire la încheierea procedurilor menționate anterior.

         Întocmit la Bruxelles la data de douăzeci și trei iulie anul două mii doisprezece, în dublu exemplar, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și ucraineană, toate textele fiind egal autentice.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  JO L 243, 15.9.2009, p. 1.

         DECLARAȚIA UNIUNII EUROPENE PRIVIND DOCUMENTELE NECESARE PENTRU DEPUNEREA CERERII DE VIZĂ DE SCURTĂ ȘEDERE
         Uniunea Europeană va stabili o listă armonizată a documentelor justificative, în conformitate cu articolul 48 alineatul (1) litera (a) din Codul de vize, în scopul de a se asigura că solicitanților de viză din Ucraina li se cere să depună, în principiu, aceleași documente justificative.

         DECLARAȚIA UNIUNII EUROPENE PRIVIND FACILITĂȚILE ACORDATE MEMBRILOR DE FAMILIE
         Uniunea Europeană ia act de sugestia Ucrainei de a da o definiție mai largă noțiunii de membri de familie care ar trebui să beneficieze de facilitarea eliberării vizelor, precum și de importanța pe care Ucraina o acordă simplificării circulației pentru această categorie de persoane.
         În scopul facilitării mobilității unui număr mai mare de persoane care au legături de familie (în special frați și surori, precum și copiii acestora) cu cetățeni ucraineni aflați în situație de ședere legală pe teritoriile statelor membre sau cu cetățeni ai Uniunii Europene care au reședința pe teritoriul statului membru ai căror resortisanți sunt, Uniunea Europeană invită oficiile consulare ale statelor membre să utilizeze pe deplin posibilitățile existente în cadrul Codului de vize cu privire la facilitarea eliberării vizelor pentru această categorie de persoane, posibilități care includ, în special, simplificarea documentelor justificative cerute solicitanților de viză, scutirea de taxele de prelucrare și, dacă este cazul, eliberarea de vize cu intrări multiple.

         DECLARAȚIA UNIUNII EUROPENE PRIVIND ARTICOLUL 10 ALINEATUL (2) DIN ACORD
         Uniunea Europeană poate să invoce o suspendare parțială a acordului și, în special, a articolului 10 alineatul (2), în conformitate cu procedura prevăzută la articolul 14 alineatul (5) din acord, în cazul în care Ucraina pune în aplicare în mod abuziv articolul 10 alineatul (2) sau în cazul în care punerea în aplicare a acestuia generează o amenințare la adresa securității publice. În cazul în care punerea în aplicare a articolului 10 alineatul (2) se suspendă, Uniunea Europeană inițiază consultări în cadrul comitetului instituit prin acord, în vederea rezolvării problemelor care au condus la suspendare.

         DECLARAȚIE COMUNĂ PRIVIND ELVEȚIA ȘI PRINCIPATUL LIECHTENSTEIN
         Părțile iau act de relațiile strânse dintre Uniune și Elveția și Principatul Liechtenstein, în special în temeiul Acordului din 26 octombrie 2004 privind asocierea acestor țări la punerea în aplicare, asigurarea respectării și dezvoltarea acquis-ului Schengen.
         În aceste condiții, este oportun ca autoritățile din Elveția și Principatul Liechtenstein și cele din Ucraina să încheie, fără întârziere, acorduri bilaterale privind facilitarea eliberării vizelor de scurtă ședere în aceleași condiții ca cele prevăzute de acordul modificat.


title: 2011/616/UE: Decizia Parlamentului European din 10 mai 2011 privind descărcarea de gestiune pentru execuția bugetului Întreprinderii comune SESAR aferent exercițiului financiar 2009#Rezoluția Parlamentului European din 10 mai 2011 conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune SESAR aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/255

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Întreprinderii comune SESAR aferent exercițiului financiar 2009
   (2011/616/UE)
   PARLAMENTUL EUROPEAN,

               —

               având în vedere conturile anuale finale ale Întreprinderii comune SESAR pentru exercițiul financiar 2009,

               —

               având în vedere Raportul Curții de Conturi privind conturile anuale ale Întreprinderii comune SESAR pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),

               —

               având în vedere Recomandarea Consiliului din 15 februarie 2011 (05894/2011 – C7-0051/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A7-0124/2011),

               1.

               acordă directorului executiv al Întreprinderii comune SESAR descărcarea de gestiune pentru execuția bugetului Întreprinderii comune aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Întreprinderii comune SESAR, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 342, 16.12.2010, p. 30.

      (2)  JO L 248, 16.9.2002, p. 1.

      (3)  JO L 352, 31.12.2008, p. 12.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2011
      conținând observațiile care fac parte integrantă din decizia privind descărcarea de gestiune pentru execuția bugetului Întreprinderii comune SESAR aferent exercițiului financiar 2009
      PARLAMENTUL EUROPEAN,

                  —

                  având în vedere conturile anuale finale ale Întreprinderii comune SESAR pentru exercițiul financiar 2009,

                  —

                  având în vedere Raportul Curții de Conturi privind conturile anuale ale Întreprinderii comune SESAR pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),

                  —

                  având în vedere Recomandarea Consiliului din 15 februarie 2011 (05894/2011 – C7-0051/2011),

                  —

                  având în vedere articolul 276 din Tratatul CE și articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 1361/2008 al Consiliului din 16 decembrie 2008 de modificare a Regulamentului (CE) nr. 219/2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR) (3), în special articolul 4b,

                  —

                  având în vedere Normele financiare ale Întreprinderii comune SESAR, adoptate de către Consiliul de administrație al SESAR la 28 iulie 2009 (denumite în continuare „Normele financiare ale SESAR”),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru transport și turism (A7-0124/2011),

                  A.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

                  B.

                  întrucât Întreprinderea comună SESAR a fost instituită în februarie 2007 în vederea desfășurării programului SESAR (Single European Sky Air Traffic Management Research – Proiectul de cercetare privind gestionarea traficului aerian în contextul cerului unic european);

                  C.

                  întrucât Întreprinderea comună se află în faza de demarare și nu a pus în aplicare pe deplin controalele sale interne și nici sistemul său de informare financiară până la sfârșitul anului 2009;

                  D.

                  întrucât Întreprinderea comună va deține proprietatea asupra tuturor imobilizărilor corporale și necorporale create de ea sau care îi sunt transferate pentru faza de dezvoltare a proiectului SESAR, în conformitate cu o serie de acorduri specifice încheiate cu membrii săi;

                  E.

                  întrucât, în aprilie 2010, Curtea de Conturi a emis Avizul nr. 2/2010 referitor la normele financiare ale Întreprinderii comune SESAR,

                  1.

                  salută faptul că Curtea de Conturi a constatat fiabilitatea conturilor Întreprinderii comune SESAR aferente exercițiului bugetar 2009 și legalitatea și regularitatea operațiunilor subiacente, sub toate aspectele semnificative;

                  2.

                  constată că Întreprinderea comună a dispus de 55 000 000 EUR în credite de angajament și de 27 689 788 EUR în credite de plată din bugetul 2009 al Uniunii;

         Execuția bugetului

                  3.

                  constată că bugetul final pentru 2009 al Întreprinderii comune conținea credite de angajament în valoare de 325 000 000 EUR și credite de plată în valoare de 157 000 000 EUR; recunoaște, de asemenea, că ratele de utilizare a creditelor de angajament și a celor de plată au fost de 97,1 % și, respectiv, de 43,2 %;

                  4.

                  recunoaște că Întreprinderea comună se află încă într-o perioadă de demarare a activității sale, dat fiind faptul că Regulamentul (CE) nr. 1361/2008 de modificare a actului de bază al Întreprinderii comune SESAR – Regulamentul (CE) nr. 219/2007– a fost adoptat doar la 16 decembrie 2008;

                  5.

                  observă că depozitele bancare de la sfârșit de an care totalizează 86 800 000 EUR reprezintă o încălcare a principiului bugetar al echilibrului;

                  6.

                  consideră că este important să se stabilească condițiile în care, dacă soldul contului este pozitiv, acesta va fi introdus în bugetul Întreprinderii comune aferent exercițiului financiar următor pentru a specifica aplicarea acestei derogări de la principiul bugetar general al echilibrului;

                  7.

                  este preocupat de faptul că, până în decembrie 2009, nu a fost introdus un sistem integrat de gestionare care să permită alocarea costurilor unor pachete de lucru specifice și identificarea surselor de finanțare a cheltuielilor operaționale;

                  8.

                  solicită ca în fiecare an să se anexeze bugetului un raport privind soldul exercițiilor anterioare, indicându-se motivele neutilizării resurselor, precum și modalitățile și calendarul utilizării lor viitoare;

         Contribuțiile membrilor

                  9.

                  invită Întreprinderea comună să armonizeze prezentarea contribuțiilor membrilor în conturile sale, sub îndrumarea Comisiei;

                  10.

                  invită Întreprinderea comună să detalieze în continuare, în normele sale de aplicare, dispozițiile articolelor 97 și 98 din Normele financiare ale SESAR, cu privire la apartenență și cofinanțare și, în special, la următoarele aspecte:

                              —

                              procedura de aderare a noilor membri;

                              —

                              contribuțiile în natură efectuate de membri;

                              —

                              termenii și condițiile în care Întreprinderea comună poate audita contribuțiile membrilor;

                              —

                              condițiile în care Consiliul de administrație poate aproba cofinanțarea peste rata maximă standard de 50 %;

         Sistemele de control intern

                  11.

                  îndeamnă Întreprinderea comună să finalizeze punerea în practică a sistemului său de control intern și de informare financiară;

                  12.

                  salută constatarea Curții de Conturi potrivit căreia în 2009 s-au luat măsuri importante pentru înființarea unor sisteme de control, dar își exprimă îngrijorarea că nu a fost introdus până la sfârșitul anului un instrument integrat de gestionare a informațiilor financiare, bugetare și operaționale; ia act de răspunsul Întreprinderii comune potrivit căruia sistemele financiare au fost introduse în mai 2010;

                  13.

                  invită Întreprinderea comună să includă în Normele sale financiare o trimitere specifică la competențele Serviciului de Audit Intern (IAS), în calitatea acestuia de auditor intern al Întreprinderii comune, pe baza dispozițiilor stabilite în Regulamentul financiar cadru pentru organismele comunitare;

                  14.

                  consideră în special că, în calitatea sa de auditor intern, Comisia ar trebui să ofere Întreprinderii comune consiliere cu privire la administrarea riscurilor, formulând avize independente referitoare la calitatea sistemelor de gestionare și control și recomandări pentru îmbunătățirea condițiilor de punere în aplicare a operațiunilor și promovând buna gestiune financiară; consideră, de asemenea, că este esențial ca Întreprinderea comună să prezinte autorității care acordă descărcarea de gestiune un raport întocmit de directorul său executiv, în care să fie prezentată o sinteză a numărului și tipurilor de audituri interne efectuate de auditorul intern, a recomandărilor formulate și a măsurilor întreprinse cu privire la aceste recomandări;

                  15.

                  consideră că, având în vedere dimensiunile bugetului său și complexitatea sarcinilor sale, Întreprinderea comună ar trebui să înființeze un comitet de audit, care să se afle în subordinea directă a Consiliului de administrație;

         Regulamentul financiar

                  16.

                  ia act de faptul că, în urma intrării în vigoare a Regulamentului (CE) nr. 1361/2008 de modificare a Regulamentului (CE) nr. 219/2007, Consiliul de administrație a adoptat la 28 iulie 2009 noile Norme financiare ale SESAR; constată că aceste norme se bazează, în mare măsură, pe principiile Regulamentului financiar cadru, dar consideră că s-ar putea realiza îmbunătățiri suplimentare în ceea ce privește:

                              —

                              excepțiile de la principiile bugetare;

                              —

                              rolul IAS;

                              —

                              instituirea unui comitet de audit;

                              —

                              dispozițiile privind apartenența la SESAR.

         (1)  JO C 342, 16.12.2010, p. 30.

         (2)  JO L 248, 16.9.2002, p. 1.

         (3)  JO L 352, 31.12.2008, p. 12.

         (4)  JO L 357, 31.12.2002, p. 72.


title: 2011/584/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009#Rezoluția Parlamentului European din 10 mai 2011 conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/173

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009
   (2011/584/UE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului (3) de instituire a unei Agenții Europene pentru Medicamente, în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0153/2011),

               1.

               amână decizia de a acorda directorului executiv al Agenției Europene pentru Medicamente descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 28.

      (2)  JO L 248, 16.9.2002, p. 1.

      (3)  JO L 136, 30.4.2004, p. 1.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2011
      conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2009
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Medicamente (EMA) pentru exercițiul financiar 2009,

                  —

                  având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2009, însoțit de răspunsurile Agenției (1),

                  —

                  având în vedere Recomandarea Consiliului din 15 februarie 2011 (05892/2011 – C7-0052/2011),

                  —

                  având în vedere articolul 276 din Tratatul CE și articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (CE) nr. 726/2004 al Parlamentului European și al Consiliului (3) de instituire a unei Agenții Europene pentru Medicamente, în special articolul 68,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere Raportul anual de audit intern pe 2009 privind Agenția Europeană pentru Medicamente întocmit de Serviciul de Audit Intern;

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0153/2011),

                  A.

                  întrucât, în Raportul său privind conturile anuale ale Agenției pentru exercițiul financiar 2009, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente;

                  B.

                  întrucât, la 5 mai 2010, Parlamentul a acordat directorului executiv al Agenției Europene pentru Medicamente descărcarea de gestiune pentru execuția bugetului Agenției aferent exercițiului financiar 2008 (5), iar în rezoluția sa care însoțea decizia de descărcare de gestiune, printre altele:

                              —

                              își exprima preocuparea cu privire la constatarea Curții de Conturi conform căreia valoarea creditelor bugetare reportate și anulate s-a ridicat la 36 000 000 EUR (19,7 % din buget) și, respectiv, 9 700 000 EUR (5,3 % din buget);

                              —

                              solicita Agenției să își îmbunătățească calitatea procedurilor de achiziții pentru a elimina deficiențele identificate de Curtea de Conturi (de exemplu, în ceea ce privește aplicarea metodelor de evaluare a criteriilor privind prețurile și în ceea ce privește justificarea obligatorie a alegerii procedurilor);

                  C.

                  întrucât bugetul Agenției pentru exercițiul 2009 s-a ridicat la 194 000 000 EUR, ceea ce reprezintă o majorare cu 6,28 % față de exercițiul financiar 2008;

                  D.

                  întrucât bugetul Agenției este finanțat atât de la bugetul Uniunii, care reprezintă 18,52 % din veniturile totale în 2009, cât și, în cea mai mare parte, din taxe plătite de întreprinderile farmaceutice și întrucât, prin urmare, contribuția generală a Uniunii a scăzut cu 9,2 % între 2008 și 2009,

         Observații generale

                  1.

                  este deosebit de preocupat de răspunsurile Agenției la o serie de aspecte semnificative, evidențiate de Curtea de Conturi și de Serviciul de Audit Intern, precum:

                              (i)

                              gestionarea procedurilor de achiziții publice;

                              (ii)

                              nerespectarea procedurilor de identificare și gestionare a conflictelor de interese în ceea ce privește personalul și experții Agenției;

                              (iii)

                              criteriile de recrutare a personalului;

                  2.

                  consideră, în special, că aspectele menționate mai sus ar putea duce la apariția:

                              (i)

                              unor erori persistente în gestionarea procedurilor de achiziții, precum cele identificate în 2009 reprezentând o valoare semnificativă din bugetul total al Agenției, care ar putea compromite legalitatea și regularitatea operațiunilor subiacente conturilor Agenției;

                              (ii)

                              unor riscuri pentru independența experților/membrilor personalului implicați în evaluarea medicamentelor;

                              (iii)

                              unor deficiențe în recrutarea personalului/experților care ar putea duce nu doar la descalificarea unor candidați competenți și/sau la recrutarea unor candidați mai puțin calificați, dar ar putea avea și efecte negative asupra calității activității de evaluare științifică a Agenției;

         Gestiune bugetară și financiară

         Procedurile de achiziții publice

                  3.

                  este preocupat de identificarea de către Curtea de Conturi a unor erori în procedurile de achiziții reprezentând o valoare semnificativă din bugetul total al Agenției pentru exercițiul financiar 2009; subliniază că, în această privință, Curtea de Conturi a constatat deficiențe și în 2008, în special în ceea ce privește aplicarea metodelor de evaluare a criteriilor privind prețurile și justificarea alegerii procedurilor;

                  4.

                  recunoaște că, într-o serie de proceduri de achiziție vizând contracte-cadru în domeniul informatic cu o valoare estimată la 30 000 000 EUR, Agenția a comis mai multe erori în 2009 în momentul lansării procedurii, printre care:

                              (i)

                              erori aritmetice în evaluarea criteriilor de atribuire;

                              (ii)

                              documentarea necorespunzătoare a evaluării de către un membru al comisiei de evaluare;

                              (iii)

                              absența dovezilor care să indice că metoda de evaluare a criteriilor de selecție a fost aplicată consecvent, lăsând astfel loc de interpretare;

                              (iv)

                              absența verificărilor destinate să atenueze riscul de eroare în cazul lansării unei proceduri negociate care, la rândul său, nu a garantat obținerea celui mai bun raport calitate-preț ca urmare a erorilor comise în aplicarea criteriilor de atribuire;

                  5.

                  recunoaște, de asemenea, că, în alte două proceduri negociate de achiziții în valoare de 5 300 000 EUR și, respectiv, de 4 000 000 EUR, cu un singur furnizor, au fost comise din nou mai multe erori în momentul lansării procedurii, printre care:

                              (i)

                              nu s-a emis o invitație oficială de participare la procedura de ofertare;

                              (ii)

                              nu au fost pregătite în prealabil specificații tehnice detaliate;

                              (iii)

                              specificațiile tehnice nu au definit clar, înainte de începerea negocierii, toate produsele care trebuiau achiziționate;

                              (iv)

                              nu a fost desemnată o comisie de evaluare;

                              (v)

                              nu s-a întocmit un raport de evaluare;

                  6.

                  constată, așadar, că Agenția nu a respectat diverse cerințe ale reglementărilor aplicabile în materie de achiziții publice;

                  7.

                  nu este dispus să accepte faptul că Agenția nu a fost în măsură să instituie un sistem de control care să permită evitarea sau depistarea la timp a erorilor persistente menționate mai sus ce subminează legalitatea și regularitatea operațiunilor subiacente conturilor Agenției; prin urmare, solicită Agenției să își îmbunătățească calitatea procedurilor de achiziții pentru a elimina deficiențele identificate de Curtea de Conturi;

                  8.

                  solicită Agenției să stabilească un plan de achiziții multianual care să asigure controale tehnice și procedurale mai stricte și să informeze în acest sens autoritatea care acordă descărcarea de gestiune până la 30 iunie 2011;

                  9.

                  solicită Agenției să se asigure că rezultatele procedurilor de achiziții sunt verificate înainte de atribuirea contractelor; având în vedere concluziile Curții de Conturi, se așteaptă ca Agenția să pregătească întotdeauna specificații tehnice detaliate;

         Reportarea creditelor

                  10.

                  este preocupat de constatările Curții de Conturi potrivit cărora au fost reportate credite în valoare de 19 500 000 EUR (38 % din angajamentele Agenției), iar aproximativ 14 800 000 EUR din aceste credite reportate au vizat activități care nu erau încă realizate (sau, în anumite cazuri, bunuri care nu erau recepționate) la sfârșitul exercițiului; subliniază că această situație indică întârzieri în realizarea activităților finanțate de la titlul II (Clădiri, echipamente și cheltuieli de funcționare diverse) din bugetul Agenției și că Agenția nu respectă principiul bugetar al anualității; a evaluat răspunsul Agenției la aceste observații și salută eforturile Agenției de a reduce reportările; încurajează Agenția să continue acest proces pentru a aplica pe deplin principiul anualității;

                  11.

                  subliniază că, și în exercițiile financiare anterioare, Curtea de Conturi a constatat un nivel ridicat de reportări și este preocupat de faptul că această situație contravine principiului anualității; observă în special că valoarea creditelor bugetare reportate și anulate din bugetul 2008 s-a ridicat la 36 000 000 EUR (19,7 % din bugetul 2008) și, respectiv, 9 700 000 EUR (5,3 % din bugetul 2008);

         Venituri din taxe

                  12.

                  invită Agenția să asigure o mai bună coordonare între serviciul său financiar și serviciul științific pentru a elimina întârzierea mare, inacceptabilă, cu care sunt emise ordinele de recuperare; constată, de fapt, că, potrivit Curții de Conturi, din cele zece ordine de recuperare verificate, două (în valoare de 226 200 EUR și 110 200 EUR) au înregistrat o întârziere extrem de mare (21 de luni și, respectiv, 5 luni), fapt care încalcă normele interne ale Agenției;

                  13.

                  subliniază faptul că bugetul Agenției Europene pentru Medicamente este finanțat atât din bugetul UE, cât și din taxele plătite de solicitanții din industria farmaceutică pentru obținerea sau menținerea unei autorizații de comercializare pe piața Uniunii; observă totuși că contribuția de la bugetul Uniunii reprezintă doar 18,7 % din bugetul total și a scăzut de-a lungul anilor (în 2005, contribuția reprezenta 22,7 %); subliniază că bugetul total aflat la dispoziția Agenției a fost de 194 389 000 EUR;

         Contracte pe cursul de schimb

                  14.

                  solicită Agenției să își gestioneze cu prudență practica îndelungată de a încheia contracte de schimb valutar forward cu scopul de a își acoperi o parte din bugetul administrativ împotriva riscului de fluctuații nefavorabile ale cursului de schimb al lirei sterline; așteaptă din partea Agenției să gestioneze cu prudență aceste operațiuni, astfel încât să evite pierderile generate de schimbul valutar, așa cum s-a întâmplat în 2009 când s-au înregistrat pierderi de 900 000 EUR; atrage atenția asupra faptului că această observație a fost formulată în repetate rânduri de Curtea de Conturi; solicită Agenției să comunice fără întârziere comisiei competente a Parlamentului politica sa de trezorerie revizuită; va monitoriza politica revizuită de trezorerie;

                  15.

                  ia act de răspunsul Agenției potrivit căruia politica de trezorerie a fost revizuită, adoptată și aprobată oficial de către Comitetul consultativ de audit al Agenției; solicită Agenției să prezinte Parlamentului o sinteză privind punerea în aplicare a politicii de trezorerie revizuite până la 30 iunie 2011;

         Performanță

                  16.

                  consideră că evaluarea adecvării și eficacității sistemelor instituite în cadrul Agenției pentru a sprijini furnizarea de consultanță științifică privind medicamentele de uz uman este un instrument important de măsurare a performanței Agenției; ia act de faptul că Serviciul de Audit Intern (IAS) a efectuat o serie de audituri și a constatat deficiențe importante în această privință;

         Gestionarea conflictelor de interese

                  17.

                  consideră inacceptabil faptul că Agenția nu pune efectiv în aplicare normele relevante, astfel încât nu există nicio garanție că evaluarea medicamentelor de uz uman este realizată de experți independenți; atrage atenția asupra faptului că, în 2009, încă nu fuseseră puse în aplicare douăsprezece recomandări „foarte importante” și una „esențială” din mai multe rapoarte anuale de audit anterioare ale IAS privind Agenția, majoritatea recomandărilor vizând independența experților, cea mai veche dintre ele datând din 2005;

                  18.

                  ia act de transferul fostului director executiv al Agenției la o societate de consultanță care, printre altele, oferă consultanță întreprinderilor farmaceutice cu privire la elaborarea de noi medicamente și la reducerea perioadei până la introducerea lor pe piață; subliniază că acest transfer ridică unele îndoieli cu privire la independența efectivă a Agenției; constată că la articolul 16 din Statutul funcționarilor (6) se conferă competențe discreționare extinse consiliului de administrație pentru a permite sau a interzice acest tip de angajare; constată că, după ce și-a dat aprobarea privind viitoarea angajare a fostului director executiv al Agenției, consiliul de administrație a hotărât ulterior să stabilească limite pentru noile și viitoarele activități profesionale ale acestuia; cu toate acestea, solicită Agenției să prezinte autorității care acordă descărcarea de gestiune, până la 30 iunie 2011, un raport în care să se enumere toate cazurile comparabile produse de la crearea Agenției și să se explice în detaliu decizia consiliului de administrație din fiecare caz;

                  19.

                  nu poate accepta faptul că Agenția nu respectă efectiv Codul său de conduită, stabilind principii și norme privind independența și confidențialitatea aplicabile consiliului de administrație și membrilor comitetelor, experților și personalului Agenției; se așteaptă ca Agenția, înainte de a repartiza medicamentele persoanelor care conduc un proiect, să verifice în mod aprofundat dacă interesele declarate de membrii personalului le-ar putea influența imparțialitatea și independența; îndeamnă, în plus, Agenția să își documenteze și să își evalueze controalele și să țină o evidență a deciziilor de repartizare în cauză, care trebuie publicate pe site-ul său web;

                  20.

                  subliniază că reputația Agenției poate fi afectată în cazul în care evaluările pot fi contestate pe motivul unor posibile conflicte de interese;

                  21.

                  solicită insistent Agenției să comunice autorității care acordă descărcarea de gestiune măsurile instituite de la crearea sa pentru a garanta independența experților;

                  22.

                  se întreabă de ce, din 2006 până în prezent, în rapoartele Curții de Conturi privind conturile anuale ale Agenției nu există nicio mențiune despre deficiențele legate de evaluarea independenței experților;

                  23.

                  solicită să fie informat cu privire la modul în care a fost controlată independența experților și a membrilor personalului care lucrează cu oricare dintre medicamentele din grupul benfluorex și cu privire la modul în care au fost verificate interesele lor declarate;

         Procedurile care sprijină furnizarea de evaluări științifice privind medicamentele de uz uman

                  24.

                  consideră că este inacceptabil faptul că Agenția permite existența unor informații incomplete în dosarele sale referitoare la medicamentele de uz uman; îndeamnă, în această privință, Agenția să garanteze că informațiile esențiale pot fi găsite ușor și că sunt disponibile toate orientările pertinente privind sistemul de clasare;

                  25.

                  solicită, în plus, Agenției să finalizeze și să actualizeze periodic baza de date a experților europeni, așa cum se prevede în Regulamentul (CE) nr. 726/2004, și să informeze autoritatea care acordă descărcarea de gestiune despre acest lucru; îndeamnă, de asemenea, Agenția să se asigure că bazele de date SIAMED și „Product Overview” permit o recuperare eficientă a informațiilor;

         Rolul Agenției și al autorităților naționale competente

                  26.

                  îndeamnă Agenția să informeze autoritatea care acordă descărcarea de gestiune cu privire la condițiile acordului său încheiat cu statele membre privind rolurile și transferarea de sarcini către autoritățile naționale competente atunci când sunt vizate aspecte precum independența comisiilor, a experților și a procesului de evaluare, din momentul în care acordul a intrat în vigoare, precum și cu privire la nivelul de punere în aplicare a acordului, inclusiv o descriere detaliată a modului în care acesta a evoluat în timp; consideră că Agenția este responsabilă de utilizarea procedurilor preexistente de identificare și gestionare a conflictelor de interese în ceea ce privește experții săi până când acest acord cu statele membre va fi pus în aplicare integral;

         Consultanță științifică

                  27.

                  salută eforturile Agenției de a oferi consultanță științifică mai intensă în fazele incipiente ale dezvoltării unor noi medicamente, precum și introducerea de măsuri pentru accelerarea evaluării medicamentelor care au o importanță vitală pentru sănătatea publică și pentru accelerarea dezvoltării și aplicării de programe telematice;

         Gestionarea resurselor umane

                  28.

                  solicită Agenției să se asigure că sarcinile sensibile nu sunt atribuite personalului interimar; constată că, în realitate, Agenția angajează agenți interimari (32 în 2009) cu condiția ca aceștia să fi trecut testele pentru agenți contractuali și că unii agenți interimari îndeplinesc sarcini sensibile sau au acces la informații sensibile; subliniază riscul unor eventuale încălcări ale normelor de securitate legat de accesul agenților interimari la informații sensibile sau de necunoașterea de către aceștia a procedurilor corespunzătoare;

                  29.

                  invită Agenția să își consolideze procesul de recrutare și să asigure o gestionare corectă a documentației; observă că IAS a constatat deficiențe în această privință; subliniază, de asemenea, că o documentare insuficientă în cazul procedurilor de recrutare reduce posibilitatea Agenției de a răspunde la acuzațiile de tratament inegal aplicat candidaților și/sau privind caracterul arbitrar al deciziilor de recrutare a personalului; consideră, de asemenea, că, în măsura în care concurența este slabă, candidații recrutați ar putea să nu reprezinte opțiunea optimă, iar resursele umane și financiare ar putea fi utilizate în mod ineficient;

         Audit intern

                  30.

                  consideră inacceptabil faptul că declarația de asigurare a directorului executiv, din data de 13 mai 2010, nu conține nicio rezervă și, prin urmare, nu respectă angajamentul luat prin Codul de conduită adoptat de Agenție, având în vedere declarațiile de asigurare ale IAS și ale Curții de Conturi;

                  31.

                  reamintește că directorul executiv are obligația de a include în raportul său un rezumat al rapoartelor prezentate de IAS autorității care acordă descărcarea de gestiune, care să precizeze mai ales:

                              (i)

                              numărul și tipul auditurilor interne efectuate de IAS;

                              (ii)

                              toate recomandările (inclusiv cele care au fost refuzate eventual de Agenție); și

                              (iii)

                              toate acțiunile întreprinse pe baza recomandărilor;

                        dorește să știe dacă aceste obligații au fost îndeplinite în exercițiile precedente și solicită Agenției să transmită autorității care acordă descărcarea de gestiune, până la 30 iunie 2011, rapoartele IAS din 2007 până în prezent;

                  32.

                  ia act de inițiativa Agenției de a furniza autorității care acordă descărcarea de gestiune raportul anual de audit intern asupra Agenției realizat de IAS; consideră că aceasta ar trebui să fie o practică obișnuită de transparență și se așteaptă ca toate celelalte agenții să adopte această practică;

                  33.

                  constată că, din cele 32 de recomandări ale IAS, una este „esențială” și vizează aplicarea procedurilor în care sunt implicați experți, iar 12 sunt „foarte importante” și vizează în principal gestionarea resurselor umane, gestionarea conflictelor de interese ale personalului și alte proceduri care sprijină realizarea de evaluări științifice privind medicamentele de uz uman în cadrul Agenției; invită, prin urmare, Agenția să informeze fără întârziere autoritatea care acordă descărcarea de gestiune cu privire la conținutul exact al acestor recomandări; îndeamnă Agenția să dea curs rapid recomandărilor IAS și să transmită autorității care acordă descărcarea de gestiune, până la 30 iunie 2011, o prezentare completă a măsurilor adoptate și puse în aplicare pentru a da curs acestor recomandări în mod corespunzător; solicită, în plus, Curții de Conturi să monitorizeze eficiența măsurilor luate și să informeze autoritatea care acordă descărcarea de gestiune cu privire la aceasta;

         Măsuri care trebuie luate de Agenție până la 30 iunie 2011

                  34.

                  îl îndeamnă pe directorul executiv al Agenției ca, în cooperare cu IAS, să realizeze o verificare amănunțită a utilizării efective a procedurilor existente de identificare și de gestionare a conflictelor de interese în ceea ce privește personalul și experții Agenției și să comunice autorității care acordă descărcarea de gestiune rezultatele verificării până la 30 iunie 2011;

                  35.

                  solicită consiliului de administrație să adopte rapid un plan de acțiune pentru a remedia deficiențele din procedurile de achiziții; solicită, în particular, ca directorul executiv al Agenției, în cooperare cu IAS și cu direcția generală (DG) tutelară, să elaboreze acest plan de acțiune, care să includă măsuri specifice și un calendar de punere în aplicare; solicită Agenției să comunice aceste măsuri concrete autorității care acordă descărcarea de gestiune până la 30 iunie 2011;

                  36.

                  invită, așadar, Agenția să informeze autoritatea care acordă descărcarea de gestiune, până la 30 iunie 2011, despre măsurile luate și îmbunătățirile realizate cu privire la toate aceste motive de preocupare;

                  37.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2011 (7) referitoare la performanțele, gestiunea financiară și controlul agențiilor.

         (1)  JO C 338, 14.12.2010, p. 28.

         (2)  JO L 248, 16.9.2002, p. 1.

         (3)  JO L 136, 30.4.2004, p. 1.

         (4)  JO L 357, 31.12.2002, p. 72.

         (5)  JO L 252, 25.9.2010, p. 164.

         (6)  JO L 56, 4.3.1968, p. 1.

         (7)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: 2012/602/UE: Decizia Parlamentului European din 10 mai 2012 privind descărcarea de gestiune pentru execuția bugetului Agenției GNSS European aferent exercițiului financiar 2010#Rezoluția Parlamentului European din 10 mai 2012 conținând observațiile care fac parte integrantă din decizia privind descărcarea de gestiune pentru execuția bugetului Agenției GNSS European aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/298

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Agenției GNSS European aferent exercițiului financiar 2010
   (2012/602/UE)
   PARLAMENTUL EUROPEAN,

               —

               având în vedere conturile anuale ale Agenției GNSS European pentru exercițiul financiar 2010,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2010, însoțit de răspunsurile Agenției (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European (3), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0127/2012),

               1.

               acordă directorului executiv al Agenției GNSS European descărcarea de gestiune pentru execuția bugetului Agenției aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției GNSS European, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 112.

      (2)  JO L 248, 16.9.2002, p. 1.

      (3)  JO L 276, 20.10.2010, p. 11.

      (4)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 10 mai 2012
      conținând observațiile care fac parte integrantă din decizia privind descărcarea de gestiune pentru execuția bugetului Agenției GNSS European aferent exercițiului financiar 2010
      PARLAMENTUL EUROPEAN,

                  —

                  având în vedere conturile anuale ale Agenției GNSS European pentru exercițiul financiar 2010,

                  —

                  având în vedere Raportul Curții de Conturi privind conturile anuale ale Agenției GNSS European pentru exercițiul financiar 2010, însoțit de răspunsurile Agenției (1),

                  —

                  având în vedere Recomandarea Consiliului din 21 februarie 2012 (06083/2012 – C7-0051/2012),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European (3), în special articolul 14,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0127/2012),

                  A.

                  întrucât Agenția GNSS European (denumită în continuare „Agenția”) a devenit autonomă din punct de vedere financiar în 2006;

                  B.

                  întrucât Curtea de Conturi a afirmat că nu a putut să își formeze o opinie cu privire la conturile Agenției pentru exercițiul financiar 2007, atrăgând atenția asupra faptului că arhitectura proiectului Galileo, în ansamblul său, a făcut obiectul unei reexaminări în 2007 și că aceste conturi ale Agenției au fost întocmite într-un context juridic incert;

                  C.

                  întrucât Curtea de Conturi și-a nuanțat declarația de asigurare privind fiabilitatea conturilor anuale ale Agenției aferente exercițiului financiar 2008 și privind legalitatea și regularitatea operațiunilor subiacente;

                  D.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Agenției aferente exercițiului financiar 2009 și cu privire la legalitatea și regularitatea operațiunilor subiacente;

                  E.

                  întrucât în Raportul său privind conturile anuale ale Agenției pentru exercițiul financiar 2010 Curtea de Conturi a formulat o opinie cu rezerve în ceea ce privește fiabilitatea conturilor;

                  F.

                  întrucât, la 10 mai 2011, Parlamentul a acordat directorului executiv al Agenției descărcarea de gestiune pentru execuția bugetului Agenției aferent exercițiului financiar 2009 (5), iar în rezoluția sa care însoțea decizia de descărcare de gestiune, printre altele:

                              —

                              a invitat Agenția să remedieze problemele legate de bugetul final publicat la 31 martie 2010, care nu reflecta bugetul final pentru 2009 aprobat de Consiliul de administrație și nu includea veniturile;

                              —

                              a invitat Agenția să remedieze deficiențele din procedurile de selecție a personalului care aduceau atingere principiului egalității de tratament în aplicarea criteriilor de eligibilitate pentru procedurile de selecție, accesibile atât candidaților interni, cât și externi;

                              —

                              a invitat Agenția să remedieze situația privind criteriile de excludere pentru cel de Al șaptelea program-cadru (PC7), care nu au fost publicate și nu au fost verificate;

                              —

                              a constatat că Agenția nu a demonstrat în mod sistematic faptul că verificase respectarea criteriilor aplicabile întreprinderilor mici și mijlocii pentru beneficiarii potențiali ce participau la una dintre teme;

                  G.

                  întrucât Agenția a luat în 2011 măsurile solicitate de Parlament pentru a garanta transparența, egalitatea de tratament și eficacitatea în cadrul procedurilor de selecție a personalului;

                  H.

                  întrucât bugetul Agenției pentru exercițiul financiar 2010 s-a ridicat la 15 900 000 EUR față de 44 400 000 EUR în 2009, ceea ce reprezintă o scădere cu 64,19 %; întrucât Agenția a raportat o contribuție a Uniunii la bugetul său pentru 2010 de 8 690 000 EUR,

         Fiabilitatea conturilor

                  1.

                  constată că, în conformitate cu practica contabilă a programului Galileo, echipamente în valoare de 4 400 000 EUR, și anume generatoare de cuplu magnetic pentru sateliți, motoare de propulsie a sateliților, rezervoare de combustibil pentru sateliți (faza de validare pe orbită – IOV) și ceasuri atomice terestre cu rubidiu (faza de capacitate operațională maximă – FOC), au fost înregistrate de Agenție în 2010 drept cheltuieli de cercetare;

                  2.

                  constată faptul că aceste imobilizări au fost înregistrate sub formă de cheltuieli de cercetare, în loc să fie clasificate drept active deținute de Agenție în vederea transferului către Comisie; subliniază faptul că această practică contabilă este în conformitate cu cerințele Uniunii pentru tratamentul contabil al echipamentelor pentru Galileo;

                  3.

                  constată că raportul trimis de Agenție Parlamentului la 28 februarie 2012 conține explicații cu privire la motivul pentru care aceste echipamente au fost tratate în conturile Agenției în modul descris mai sus;

                  4.

                  ia act de răspunsul transmis de Agenție Curții de Conturi cu privire la această chestiune și constată că Agenția a justificat neînregistrarea acestor echipamente ca active în conturile sale prezentând următoarele motive:

                              —

                              obiectivul fazei IOV/FOC este de a evalua fezabilitatea tehnică a sistemului, care nu a fost validat în 2010, având în vedere faptul că Comisia, care administrează și este responsabilă de programul Galileo, nu intenționează să finalizeze validarea decât într-o etapă ulterioară;

                              —

                              în conformitate cu Acordul Matimop, Agenția nu a avut niciodată intenția de a achiziționa aceste echipamente, care nu s-au aflat și nu se vor afla niciodată sub controlul său; aceasta este una dintre condițiile principale pentru recunoașterea unui activ conform standardelor contabile ale Uniunii;

                              —

                              din punct de vedere contabil, s-a considerat că nu ar fi prudent să se recunoască un activ fără beneficiu sau valoare economică pentru Agenție;

                              —

                              având în vedere cele de mai sus și în conformitate cu practica contabilă generalizată a Comisiei într-o astfel de situație, costurile legate de echipamentele respective au fost înregistrate ca cheltuieli de cercetare în 2010;

                  5.

                  ia act, de asemenea, de observațiile Curții de Conturi potrivit cărora, ca urmare a intrării în vigoare a Regulamentului (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo) (6), majoritatea activităților și a activelor aferente programelor EGNOS și Galileo au fost transferate Comisiei în decembrie 2009; cu toate acestea, la 31 decembrie 2010 nu se stabilise încă situația celor 2 000 000 EUR deținute de Agenție, reprezentând sprijin tehnic din partea Agenției Spațiale Europene; constată pe baza informațiilor furnizate de Agenție că transferul celor 2 000 000 EUR a fost finalizat la 3 octombrie 2011;

         Gestiunea bugetară și financiară

                  6.

                  constată pe baza informațiilor transmise de Agenție că Uniunea a avut o contribuție finală la bugetul Agenției pentru 2010 în valoare de 8 690 000 EUR și că această sumă include bugetul inițial de 5 135 000 EUR, suplimentat de recuperarea excedentului de 2 755 000 EUR și de o sumă suplimentară de 800 000 EUR din credite de plată pentru consolidarea titlului III (Cheltuieli operaționale);

                  7.

                  constată pe baza Raportului privind gestiunea bugetară și financiară (RGBF) că bugetul Agenției aferent exercițiului financiar 2010 a făcut obiectul unei modificări operate de Consiliul de administrație; ia act de faptul că bugetul rectificativ reflectă o decizie a DG ENTR privind majorarea creditelor de plată ale Agenției de la linia bugetară 3 1 0 0 „Cheltuieli pentru studii” cu 800 000 EUR pentru a menține capacitatea de plată în raport cu angajamentele reportate din exercițiile precedente și cu cele inițiate în 2010;

                  8.

                  constată pe baza RGBF că rata execuției bugetare înregistrată de Agenție a atins 97 % în ceea ce privește cheltuielile finanțate din subvenția de funcționare acordată de Uniune și 89 % în ceea ce privește activitățile operaționale finanțate din veniturile alocate; constată, în special, următoarele rate de execuție bugetară înregistrate de Agenție:

                              —

                              96 % pentru creditele de angajament și 89 % pentru creditele de plată de la titlul I (Cheltuieli de personal);

                              —

                              99 % pentru creditele de angajament și 78 % pentru creditele de plată de la titlul II (Cheltuieli administrative);

                              —

                              99 % pentru creditele de angajament și 60 % pentru creditele de plată de la titlul III (Cheltuieli operaționale);

                        este îngrijorat de faptul că rata de execuție înregistrată de Agenție pentru creditele de plată de la titlul III a fost de numai 60 %, față de 97 % în 2009; salută faptul că Agenția a luat măsurile necesare pentru a remedia situația, măsuri care au condus la o rată ridicată de execuție a plăților în 2011 (90 % în cazul titlului III și 94 % pentru întregul buget);

                  9.

                  constată pe baza RGBF că directorul executiv a autorizat în 2010 două transferuri interne în valoare totală de 205 000 EUR;

                  10.

                  constată pe baza Raportului anual de activitate că Agenția a beneficiat de prefinanțări din partea Comisiei în valoare de 2 606 675 EUR și de 4 556 158 EUR, în conformitate cu Acordul de delegare din cadrul PC7;

         Proceduri de acordare a granturilor

                  11.

                  invită Agenția să remedieze deficiențele identificate de Curtea de Conturi în procesul de evaluare a procedurii de atribuire a granturilor aferentă PC7/Galileo/a doua cerere de propuneri care are un buget de 26 000 000 EUR; ia act, în special, de observațiile Curții de Conturi potrivit cărora nu au fost stabilite criterii de evaluare a capacității financiare a candidaților și, deși situația candidatului impunea rata maximă de rambursare, această situație nu a fost verificată de Agenție;

                  12.

                  îndeamnă, de asemenea, Agenția să remedieze deficiențele depistate de Curtea de Conturi în ceea ce privește două acorduri de grant din cadrul PC6/a treia cerere de propuneri; constată, în special, că declarațiile de cheltuieli depuse de beneficiarii în cauză aveau la bază costuri standard, în loc de costuri efective; reamintește Agenției că acest lucru contravine principiului nonprofit pe care se bazează contribuțiile financiare ale Uniunii și că Agenția ar trebui să remedieze fără întârziere această situație;

                  13.

                  constată, de asemenea, că, potrivit observațiilor Curții de Conturi, în cazul a cinci granturi din cadrul PC6 supuse auditului s-au constatat întârzieri cuprinse între un an și trei ani în ceea ce privește punerea lor în aplicare, fiind constatată și creșterea succesivă a valorii inițiale a contractelor; ia act de faptul că Agenția a justificat aceste întârzieri prin faptul că tehnologiile de vârf utilizate în cadrul activităților se află în permanentă schimbare și, prin urmare, Agenția a decis că aceste modificări și extinderi erau necesare și utile pentru întregul program Galileo; constată că, în orice caz, Agenția declară că nu a depășit niciodată limita stabilită în buget pentru contracte în general;

         Procedurile de achiziții publice

                  14.

                  constată pe baza Raportului anual de activitate că Agenția a desfășurat în 2010 următoarele proceduri de achiziții publice:

                              —

                              65 bonuri de comandă în sumă totală de aproximativ 900 000 EUR;

                              —

                              șase proceduri negociate în sumă totală de 470 000 EUR;

                              —

                              trei proceduri deschise în sumă totală de 9 400 000 EUR;

         Coerența Programului anual de lucru și a Raportului anual de activitate

                  15.

                  subliniază faptul că Raportul anual de activitate (RAA) al Agenției nu reflectă în toate cazurile Programul său anual de lucru (PAL); constată, de asemenea, că obiectivele cuprinse în PAL sunt destul de vagi, ceea ce face dificilă evaluarea și verificarea realizării lor; prin urmare, îndeamnă Agenția să își îmbunătățească PAL pentru a permite autorității care acordă descărcarea de gestiune să evalueze mai exact eficiența Agenției; subliniază că Agenția a luat act de recomandările Curții de Conturi și salută faptul că, drept urmare, modelul viitoarelor PAL va fi în conformitate cu cerințele;

         Resursele umane

                  16.

                  îndeamnă Agenția să își îmbunătățească procedurile de selecție a personalului pentru a nu pune în pericol transparența procesului de recrutare; ia act de observațiile Curții de Conturi potrivit cărora, în ceea ce privește procedurile de selecție a personalului care au făcut obiectul auditului, nu fuseseră stabilite punctajele minime pentru admiterea la testele scrise și la interviuri și nici pentru înscrierea pe lista candidaților calificați;

                  17.

                  constată pe baza RAA că Agenția a inițiat 16 proceduri de recrutare, având la sfârșitul exercițiului 2010 un număr total de 40 de angajați;

                  18.

                  constată, de asemenea, că Agenția a prevăzut în PAL un număr total de 42 de angajați, în timp ce efectivul real total la 31 decembrie 2010 era de 40 (cu cinci persoane mai mult decât în 2009): 18 persoane pentru activitățile operaționale, 14 persoane pentru activitățile administrative și opt persoane pentru activități mixte;

         Auditul intern

                  19.

                  constată pe baza RAA că Agenția și-a finalizat politica de gestionare a riscurilor și a creat un registru al riscurilor;

                  20.

                  constată, de asemenea, pe baza RAA că la sfârșitul lui 2010 nu exista nicio recomandare critică a Serviciului de Audit Intern neaplicată, însă existau cinci recomandări cărora nu li se dăduse curs și care vizau următoarele:

                              —

                              publicarea în PAL a obiectivelor și a indicatorilor de performanță;

                              —

                              necesitatea oficializării numirii contabilului de către Consiliul de administrație;

                              —

                              luarea unor decizii adecvate de finanțare;

                              —

                              consolidarea controalelor-cheie în cadrul gestionării granturilor;

                              —

                              actualizarea delegărilor financiare și evaluarea periodică a drepturilor utilizatorilor ABAC;

                  21.

                  salută faptul că, potrivit raportului anual al Agenției din decembrie 2011 privind punerea în aplicare a recomandărilor, cele cinci recomandări deschise menționate anterior au fost aplicate;

                  22.

                  atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

                  23.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (7) referitoare la performanțele, gestiunea financiară și controlul agențiilor.

         (1)  JO C 366, 15.12.2011, p. 112.

         (2)  JO L 248, 16.9.2002, p. 1.

         (3)  JO L 276, 20.10.2010, p. 11.

         (4)  JO L 357, 31.12.2002, p. 72.

         (5)  JO L 250, 27.9.2011, p. 232.

         (6)  JO L 196, 24.7.2008, p. 1.

         (7)  Texte adoptate, P7_TA(2012) 164 (a se vedea pagina 388 din prezentul Jurnal Oficial).

      ANEXĂ

         RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

                  Agenția GNSS European

                  2006

                  2007

                  2008

                  2009

                  Gestiunea bugetară și financiară

                              —

                              Deficiențe în funcționarea sistemelor de gestiune și control: în 12 cazuri, responsabilul care iniția operațiunea nu a avut autoritatea delegată necesară și nu a fost respectat circuitul financiar corect

                              —

                              Incertitudini privind activele programelor Galileo și EGNOS

                              —

                              Deficiențe în gestiunea bugetului: lipsa unei legături clare între programul de activitate al Autorității și buget, transferuri nejustificate în mod adecvat și nedocumentate, cazuri repetate de înregistrare cu întârziere a ordinelor de recuperare în contabilitatea bugetară și prezentarea incoerentă a execuției bugetului

                              —

                              Chiar și în condițiile unui buget redus de facto la jumătate, nivelul de utilizare a creditelor de angajament și a creditelor de plată pentru activitățile operaționale a fost scăzut: 63 % în cazul creditelor de angajament și 51 % în cazul creditelor de plată

                              —

                              Regretă faptul că declarația de asigurare emisă de Curtea de Conturi privind fiabilitatea conturilor anuale aferente exercițiului 2007 și privind legalitatea și regularitatea operațiunilor subiacente a fost nuanțată

                              —

                              Incertitudini privind activele programelor Galileo și EGNOS

                              —

                              Deficiențe în gestiunea bugetului: nu a fost întocmit un buget rectificativ adecvat

                              —

                              Regretă faptul că declarația de asigurare emisă de Curtea de Conturi privind fiabilitatea conturilor anuale aferente exercițiului 2008 și privind legalitatea și regularitatea operațiunilor subiacente a fost nuanțată

                              —

                              Incertitudini privind activele programelor Galileo și EGNOS

                              —

                              Criteriile de excludere pentru Al șaptelea program-cadru nu au fost publicate și verificate, iar Autoritatea nu a demonstrat în mod sistematic faptul că verificase respectarea criteriilor aplicabile întreprinderilor mici și mijlocii pentru beneficiarii potențiali ce participau la unul dintre subiecte

                              —

                              Bugetul final publicat de Autoritate la 31 martie 2010 nu reflecta bugetul final pentru 2009 aprobat de Consiliul de administrație și nu includea veniturile; prin urmare, îndeamnă Autoritatea să remedieze situația și să informeze autoritatea care acordă descărcarea de gestiune cu privire la modificarea respectivă

                  Resursele umane

                  n.a.

                  n.a.

                  n.a.

                              —

                              Deficiențe în procedurile de selecție a personalului

                              —

                              Necesitatea de a remedia deficiențele ce aduc atingere principiului egalității de tratament în aplicarea criteriilor de eligibilitate pentru procedurile de selecție, accesibile atât candidaților interni, cât și externi

                  Auditul intern

                  n.a.

                  n.a.

                  Solicită Autorității să dea curs ultimelor două recomandări formulate de Serviciul de Audit Intern în 2007: posturile sensibile și fișele posturilor

                  Remarcă faptul că cele două recomandări importante ale IAS care nu au fost încă aplicate se referă la o serie de posturi sensibile și la fișele posturilor